L-iskejjel kollha tal-Istat jirrispettaw il-linji gwida tal-awtoritajiet tas-saħħa – Dr Frank Fabri
Imtella' Settembru 28, 2020 - Aġġornata 28 Ta' Settembru, 2020 12:35pm Is-Segretarju Permanenti għall-Edukazzjoni, Frank Fabri qal li r-risk assessors li huma liċenzjati mal-OHSA, daħlu fl-iskejjel kollha biex jiċċertifikaw skola, skola hix tabilħaqq preparata għall-ftuħ fid-dawl tas-sitwazzjoni li ġabet magħha l-pandemija. Waqt intervista fuq il-programm TVAM, Dr Fabri ħabbar li l-iskejjel kollha tal-Istat huma ċċertifikati li huma preparati biżżejjed biex jilqgħu lit-tfal u lill-għalliema f'ambjent sigur.